Diari Oficial de la Generalitat Valenciana


Sumari del DOGV 8272, del 12-04-2018 (2018/2776)

Informació pública de l'expedient de modificació de l'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació porcina d'engreix, ubicada al terme municipal d'Utiel.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2776


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació de l'autorització ambiental integrada amb avaluació d'impacte ambiental i revisió de les millors tècniques disponibles (MTD) d'una explotació porcina d'engreix, ubicada al terme municipal d'Utiel. [2018/2776]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 051/16 IPPC, relatiu a José Vicente Iniesta Medina, amb NIF 00702558P, que té com a objecte la modificació de l'autorització ambiental integrada de l'explotació porcina.  
  
- Peticionari: José Vicente Iniesta Medina  
- Emplaçament: parcel·les 854, 855, 856 i 860 del polígon 10, partida El Chorlito de Casas de Utiel del terme municipal d'Utiel (València)  
  
- Projecte: projecte bàsic d'autorització ambiental integrada del projecte d'obra civil per a l'ampliació d'explotació porcina d'engreix, terme municipal d'Utiel (València). Estudi d'impacte ambiental. Memòria tècnica de millors tècniques disponibles.  
- Capacitat: es vol arribar a una capacitat total de 4.136 places, per mitjà de la construcció d'una nova nau d'engreix.  
El que es posa en general coneixement perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-hi les corporacions i els particulars interessats les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València, i a l'Ajuntament d'Utiel (València), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 21 de febrer de 2018.- El director general del Canvi Climàtic i Qualitat Ambiental: Joan Piquer Huerga.